《述怀五十三首 其五十一》
明代·周是修

君去日已远，妾在当何如。风烟眇吴越，徒此长嗟吁。

所愿山可眇，复愿海可枯。山眇为平地，海枯成坦途。

万里无寸险，一日可回车。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。